29 Qershor 2020

**UNDP lanson Analizën e Pulsit Publik**

Programi për Zhvillim i Organizatës Botërore në Kosovë sot do ta lansojë Analizën e Pulsit Publik "Korrelacioni midis Tregut të Punës në Kosovë dhe Emigrimit". Duke respektuar masat për distancë fizike për shkak të pandëmisë, duke filluar nga ora 14:00 do të bëhet një prezantim virtual i gjetjeve dhe një diskutim me përfaqësuesit e sektorit institucional dhe privat të cilët janë të ftuar të marrin pjesë në këtë ngjarje.

Analiza e Pulsit Publik u realizua me anketim sasior me përfaqësues të 201 bizneseve (ndërmjet 12 Marsit dhe 2 Prillit), dhe 17 intervistave gjysmë të strukturuara me përfaqësues të disa institucioneve dhe organizatave në Kosovë (ndërmjet 6 - 28 Prill). Ky studim i Analizës së Pulsit Publik eksploron lidhjen midis tregut të punës në Kosovë dhe emigracionit.

Me mbi tridhjetë pjësëmarrës të ftuar, ndër panëlistë të këtij lansimi virutal janë Joshua Mike, Drejtori i Zyrës për Rritje Ekonomike nga USAID; Ramë Likaj, Ministër i Arsimit, Sportit dhe Kulturës; Berat Rukiqi, President i Odës Ekonomike të Kosovës; si dhe ekspertë të tjerë të fushës.

Projekti Pulse Publike është financuar me bujari nga njerëzit Amerikanë përmes USAID.

Më poshtë janë disa nga gjetjet kryesore nga raporti:

• Metodat joformale të reklamimit të punës janë ende të zakonshme në Kosovë. Rreth 44% e të gjitha kompanive të intervistuara deklaruan se kanali kryesor i shpërndarjes së informacionit për vendet e lira të punës, janë miqtë dhe nëpërmjet fjalës së gojës. Ndërsa 39% përdorin median sociale. Vetëm disa kompani kanë angazhuar me platforma pune online (12%) ose agjenci punësimi (2%) si kanale për reklamim.

• Përvoja dhe aftësitë e punës janë dy faktorët më të rëndësishëm dhe aspektet më sfiduese gjatë punësimit të stafit të ri. Gati dy në tre kompani kanë punësuar punonjës më pak të kualifikuar (63%) ose kanë caktuar detyra shtesë për stafin aktual (19%) kur nuk kanë gjetur punonjës të rinj me kualifikimet e dëshiruara.

• Shkathtësi gjuhësore, analitike dhe teknike - janë tre aftësitë kryesore që u perceptuan nga kompanite si më të vështirat për t'i gjetur në Kosovë.

• Shumica e kompanive thanë se ua paguajnë kontributet pensionale të gjithë punonjës të tyre me 5% të pagës së tyre bruto, në Fondin e Kursimeve Pensionale të Kosovës (81%). Sektori i bujqësisë u dallua me 27%, të cilët deklaruan se kompania e tyre nuk i paguan kontributet pensionale. Ndërsa niveli i përgjithshëm i kompanive që nuk paguajnë këto kontribute është 13%.

• Pothuajse gjysma e të gjitha kompanive të anketuara janë përballur me emigrimin e punonjësve të tyre në tre vitet e fundit (49%).

• Rreth 41% e të bizneseve të anketetuara deklaruan se kompanitë e tyre nuk u përpoqën t'i bindnin punonjësit nëpërmjet benefiteve shtesë, kur këta të fundit kanë vendosur të emigrojnë në një vend tjetër.

Vegëza për raportin (dhënë më poshtë) do të jetë e disponueshme nga ora 14:00, kur edhe fillon ngjarja. Nëse jeni të interesuar të merrni pjesë, ju lutemi bashkohuni nëpërmjet vegëzës së mëposhtme:

[https://undp.zoom.us/j/99303580405?pwd=QzhhWXFmRnlWemFDdXFidFNSRFA0dz09](https://eur03.safelinks.protection.outlook.com/?url=https%3A%2F%2Fundp.zoom.us%2Fj%2F99303580405%3Fpwd%3DQzhhWXFmRnlWemFDdXFidFNSRFA0dz09&data=02%7C01%7Calisa.hasani%40undp.org%7Cb051b902222f4122e64a08d8112ac78a%7Cb3e5db5e2944483799f57488ace54319%7C0%7C0%7C637278222711794579&sdata=6ZKEVPo3jWvmsTCjZBv5yLJbGEa9A2oD0tODvScu%2Fsg%3D&reserved=0)

Meeting ID: **993 0358 0405**

Password: **671239**

**Për më shumë informata, ju lutem kontaktoni:**

Burbuqe Dobranja, UNDP Communications Associate

Phone: (038) 249 066 ext. 410;   mobile: 049 720 800      e-mail: [burbuqe.dobranja@undp.org](mailto:burbuqe.dobranja@undp.org)

Danijela Mitić, Communication Associate UNDP

Phone: (038) 249 066 ext. 412;    mobile: 049 720 824     e-mail: [danijela.mitic@undp.org](mailto:danijela.mitic@undp.org)

Report

link

PR

link